Stephen Crabb

Gwleidydd Cymreig ac aelod o'r Blaid Geidwadol yw Stephen Crabb (ganwyd 20 Ionawr 1973). Bu'n cynrychioli etholaeth Preseli Penfro fel Aelod Seneddol yn Nhŷ'r Cyffredin San Steffan rhwng 2005 a 2024. Rroedd yn Ysgrifennydd Gwladol Cymru rhwng Gorffennaf 2014 a Mawrth 2015.

Ym Mai 2009 hawliodd £8,049 am ei ail gartref gan ei wario ar fflat yn Llundain. Gwerthodd hwnnw am elw a hawliodd gostau am gartref roedd yn ei brynnu ym Mhenfro. Nododd mai ei brif gartref oedd ystafell yn nhŷ cyfaill iddo.

Magwraeth
Ganwyd Crabb yn Inverness, yr Alban  gydag un rhiant yn Albanwr a'r llall yn Gymraes. Magwyd ef a'i ddau frawd gan ei fam ar ystâd o dai cyngor ym Mhenfro.

Gyrfa
Ym Mhrifysgol Bryste y cyfarfu a'i wraig Béatrice. ac oddi yno aeth i Ysgol Fusnes Llundain ble y graddiodd gydag MBA. Yr un pryd, astudiodd Ffrangeg gyda'r Brifysgol Agored.

Wedi iddo adael Prifysgol Bryste, cychwynodd weithio i elusen National Council for Voluntary Youth Services gan weithio'n rhan amser fel gweithiwr ieuenctid yn ne Llundain. Yn 1998 cychwynodd weithio yn y London Chamber of Commerce gan gael ei benodi i swydd ymgynghorydd marchnata yn 2002.

Ymgeisodd am swydd arweinydd y Blaid Geidwadol yn Mehefin 2016 gan dynnu allan er mwyn cefnogi Theresa May pan ddaeth yn amlwg nad oedd am gael y pleidleisiau angenrheidiol. Ar 14 Gorffennaf 2016 wrth i'r prif weinidog newydd Theresa May ad-drefnu'r cabinet, fe ymddiswyddodd fel Ysgrifennydd Gwaith a Phensiynau "er lles ei deulu" yn dilyn adroddiadau papur newydd am ei fywyd personol yn yr wythnosau cynt.

Cyfeiriadau

Categori:Aelodau Seneddol y Deyrnas Unedig dros etholaethau Cymreig
Categori:Genedigaethau 1973
Categori:Gwleidyddion yr 21ain ganrif o Gymru
Categori:Y Blaid Geidwadol (DU)
Categori:Ysgrifenyddion Gwladol Cymru
Categori:Cyn-fyfyrwyr Prifysgol Bryste
Categori:Pobl addysgwyd yn Ysgol Wirfoddol Rheoledig Tasker Milward